Rowan Atkinson

She aghteyr, fer aitt, as screeudeyr Sostynagh eh Rowan Sebastian Atkinson (ruggit er 6 Jerrey Geuree 1955). Chloie eh ny paartyn ennymagh ayns ny sitcomyn Blackadder (1983–1989) as Mr. Bean (1990–1995), as 'sy straih filmyn Johnny English (2003–2018). Hooar Atkinson ard-ghoo da'n chied cheayrt 'sy chlaare aittys sketçh Not the Nine O'Clock News (1979–1982) liorish y BBC, raad hooar eh Aundyr BAFTA da'n Chloie Eunysseyrys Share.

Ta Atkinson er ny chloie ayns filmyn eigsoyllagh, lheid as y fillym James Bond Never Say Never Again (1983), The Witches (1990), Four Weddings and a Funeral (1994), Rat Race (2002), Scooby-Doo (2002), Love Actually (2003), as Wonka (2023). Chloie eh paart goo Zazu 'sy fillym bioghit Disney The Lion King (1994). Chloie Atkinson Mr. Bean ayns ny h-aachummaghyn fillym Bean (1997) as Mr. Bean's Holiday (2007). Chammah's shen, ren eh cloie 'sy sitcom BBC The Thin Blue Line (1995–1996) as chloie eh yn karacteyr ennymagh 'sy straih ITV Maigret (2016–2017). Ta e obbyr 'sy theater goaill stiagh paart Fagin ayns aavioghey West End y chloie kiaullee Oliver! ayns 2009.

Va Atkinson listit ayns The Observer myr nane jeh ny 50 aghteyryn smoo aittyssagh 'syn aittys Goaldagh ayns 2003,"The A-Z of laughter (part one)", The Observer, 7 Nollick 2003. Feddynit magh er 7 Jerrey Geuree 2007. as mastey ny 50 deiney aitt v'ayn rieau, ayns towse-barel deiney aitt co-obbragh ayns 2005. Harrish e choorse, t'eh er n'obbragheyn lesh y scaa-screeudeyr Richard Curtis as y chummeyder Howard Goodall, haink eh nyn guaiyl ec Sheshaght Ghramadagh Ollooscoill Aah yn Ollee car ny 1970yn. Goll liorish e BAFTA ayns 1981, hooar Atkinson Aundyr Laurence Olivier kyndagh rish e chloie 'sy West End ayns 1981 jeh Rowan Atkinson in Revue. Va Atkinson pointit myr Anneyder yn Impiraght Ghoaldagh kyndagh rish shirveishyn er son y drama as y giastyllys.

Imraaghyn

Kianglaghyn magh

 Beashnys Rowan Atkinson ec BFI Screenonline

 Co-akin Rowan Atkinson er BBC Radio 4 Desert Island Discs, 20 Boaldyn 1988


Ronney:Ruggyryn 'sy vlein 1955
Ronney:Feallee vio
Ronney:Fir aitt Hostynagh
Ronney:Scaa-screeudeyryn firryn Sostynagh
Ronney:Çhagleyderyn gleashtanyn Goaldagh
Ronney:Screeudeyryn çhellveeish firryn Goaldagh
Ronney:Anneyderyn Oardyr yn Impiraght Ghoaldagh
Ronney:Screeudeyryn aittys Sostynagh
Ronney:Aghteyryn aittys firryn Sostynagh
Ronney:Aghteyryn fillym firryn Sostynagh
Ronney:Aghteyryn radio firryn Sostynagh
Ronney:Aghteyryn ardan firryn Sostynagh
Ronney:Aghteyryn çhellveeish firryn Sostynagh
Ronney:Aghteyryn goo firryn Sostynagh
Ronney:Feallee aitt hassagh Sostynagh
Ronney:Sheerloayreyderyn er son y teyr-loayrtys
Ronney:Mr. Bean
Ronney:Feallee ass Consett
Ronney:Feallee ass Slyst Heer Aah yn Ollee Yiass
Ronney:Crootee chlaareeyn çhellveeish